title: http://risaleoku.com/oku/osmektubat/489
article: دوستڭ خاصّهسى و شرطى بودر كه:
  قطعيًا، سوزلره و أنوارِ قرآنيهيه دائر اولان خدمتمزه جدّى طرفدار اولسون· و حقسزلغه و بدعهلره و ضلالته قلبًا طرفدار اولماسين، كندينه ده إستفادهيه چاليشسين.
  قارداشڭ خاصّهسى و شرطى شودر كه:
  حقيقى اولارق سوزلرڭ نشرينه جدّى چاليشمقله برابر، بش فرض نمازينى أدا ايتمك، يدى كبائرى ايشلهمهمكدر.
  طلبهلگڭ خاصّهسى و شرطى شودر كه:
  سوزلرى كندى مالى و تأليفى گبى حسّ ايدوب صاحب چيقسين و أڭ مهمّ وظيفهِٔ حياتيهسنى، اونڭ نشر و خدمتى بيلسين.
  ايشته شو اوچ طبقه بنم اوچ شخصيتمله علاقهداردر. دوست، بنم شخصى و ذاتى شخصيتمله مناسبتدار اولور. قارداش، عبديتم و عبوديت نقطهسندهكى شخصيتمله علاقهدار اولور. طلبه ايسه، قرآنِ حكيمڭ دلاّلى جهتنده و خواجهلق وظيفهسندهكى شخصيتمله مناسبتداردر.
  شو گوروشمهنڭ ده اوچ ميوهسى وار:
  برنجيسى:
  دلاّللق إعتباريله مجوهراتِ قرآنيهيى بندن ويا سوزلردن درس آلمق. وَلَوْ بر درس ده اولسه.
  ايكنجيسى:
  عبادت إعتباريله اُخروى قزانجمه حصّهدار اولور.
  اوچنجيسى:
  برابر درگاهِ إلٰهيهيه متوجّه اولوب ربطِ قلب ايدهرك، قرآنِ حكيمڭ خدمتنده أل أله ويروب، توفيق و هدايت ايستهمك.
  قطعيًا، سوزلره و أنوارِ قرآنيهيه دائر اولان خدمتمزه جدّى طرفدار اولسون· و حقسزلغه و بدعهلره و ضلالته قلبًا طرفدار اولماسين، كندينه ده إستفادهيه چاليشسين.
  قارداشڭ خاصّهسى و شرطى شودر كه:
  حقيقى اولارق سوزلرڭ نشرينه جدّى چاليشمقله برابر، بش فرض نمازينى أدا ايتمك، يدى كبائرى ايشلهمهمكدر.
  طلبهلگڭ خاصّهسى و شرطى شودر كه:
  سوزلرى كندى مالى و تأليفى گبى حسّ ايدوب صاحب چيقسين و أڭ مهمّ وظيفهِٔ حياتيهسنى، اونڭ نشر و خدمتى بيلسين.
  ايشته شو اوچ طبقه بنم اوچ شخصيتمله علاقهداردر. دوست، بنم شخصى و ذاتى شخصيتمله مناسبتدار اولور. قارداش، عبديتم و عبوديت نقطهسندهكى شخصيتمله علاقهدار اولور. طلبه ايسه، قرآنِ حكيمڭ دلاّلى جهتنده و خواجهلق وظيفهسندهكى شخصيتمله مناسبتداردر.
  شو گوروشمهنڭ ده اوچ ميوهسى وار:
  برنجيسى:
  دلاّللق إعتباريله مجوهراتِ قرآنيهيى بندن ويا سوزلردن درس آلمق. وَلَوْ بر درس ده اولسه.
  ايكنجيسى:
  عبادت إعتباريله اُخروى قزانجمه حصّهدار اولور.
  اوچنجيسى:
  برابر درگاهِ إلٰهيهيه متوجّه اولوب ربطِ قلب ايدهرك، قرآنِ حكيمڭ خدمتنده أل أله ويروب، توفيق و هدايت ايستهمك.